**De ziua mea**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamne, nu ştiu ce-mi doresc,

dar de stau şi mă gândesc,

aş vrea multă sănătate,

că deja avem de toate.

Sănătate fiicei mele,

c-a trecut prin clipe grele,

soţului ei tot aşa,

c-altfel viaţa ar fi grea.

Doamne, dă-le la nepoţi

sănătate, ştiu că poţi!

ca să fie liniştiţi dragii

lor părinţi.

Fraţilor dă-le povaţă

să-şi iubească a lor soaţă,

pentru copilaşii lor,

dă-le mare ajutor.

Nimeni să nu flămânzească,

setea să își potolească,

să trăiască fiecare,

după munca creatoare.

Vreau, de ziua mea,

o floare…

multe chipuri zâmbitoare,

şampanie în pahare.

Toţi să fie mulţumiţi

că-s tineri şi fericiţi.

să-şi crească copiii lor,

să le fie de ajutor.

Când maturi și ei vor fi,

să mă bucur, de-oi trăi,

că nimic nu le lipseşte

şi iubirea lor sporeşte !

Hai noroc, şi sănătate,

să ne veselim, că poate

într-o altă bună zi,

toate se vor împlini!

Dragilor, aşa a fost,

toate au în lume un rost,

ne-am distrat, am chefuit,

flori superbe am primit!

Mulțumesc pentru urări,

prieteni – din patru zări,

Vă doresc la toți să fiți –

sănătoși, voioși, voinici!

Doamne, Ție-ți mulțumim,

fiindcă astăzi viețuim.

Numai prin puterea Ta,

soarta ne-ai putut schimba!